lv lv lv lv lv pl lv lv fi it en lv lv lv lv lv lv lv lv en lv lv lv lv en hbs_lat lv lv en lv lv lv lv en lv lv lv lv lv lv lv lv lv lv lv nl lv nl lv nl lv fr lv fr en lv lv lv lv
Kā izvēlēties apkures katlu? - Mirklis Tev
MIRKLISTEV.LV oktobris 11, 2021 Nav komentāru
Arvien apkārt runā par laimes mērījumiem – kurās valstīs dzīvo paši laimīgākie cilvēki un kādi faktori ietekmē laimes sajūtu kopumā. Apkures sistēmu uzstādītāji Commodus ir pārliecināti, ka siltums tajā visā spēlē būtisku lomu. Un ja jāmēra cilvēku laime, siltums ir šīs piramīdas pašos pamatos. Būsim dzirdējuši, ka paēdis cilvēks ir laimīgs cilvēks, un tāpat arī pareizi būtu teikt, ka laimīgs cilvēks ir tas, kuram ir silti.
Siltums ir viena no cilvēka pamatvajadzībām. Ja mājās ir pārāk drēgni, nav iespējams nedz labi izgulēties, nedz justies omulīgi un mājīgi. Tāpat pasliktinās koncentrēšanās spējas, līdz ar ko intelektuāls darbs, piemēram, mājas darbu izpilde, var tikt apgrūtināts. Tas ietekmē arī kopējo psiholoģisko noskaņojumu, var rasties vispārēja neapmierinātības un aizkaitināmības sajūta. Vienkāršiem vārdiem sakot – dzīves kvalitāte ievērojami samazinās.
Tieši tāpēc jautājums, kādu apkures katlu izvēlēties, ir ļoti svarīgs un prasa rūpīgu iedziļināšanos. Pareiza izvēle noteiks to, vai katls pilnvērtīgi apsildīs konkrēto platību. Kā vieni no populārākajiem ir Commodus tērauda apkures katli, kuros kā kurināmo izmanto malku vai skaidu briketes. Šī izvēle ir tik iecienīta ekonomisko apsvērumu dēļ – kurināšana ar malku arvien ir lētākais no kurināmā veidiem. Tomēr, lai veiktu uz izpratni balstītu lēmumu, sadarbībā ar Commodus pastāstīsim ne vien par šo, bet arī par citiem apkures katliem.
Ja pieder mežs un iespējams pašam sagādāt kurināmo, izvēle kurināt ar malku ir jo sevišķi izdevīga un ekonomiski pamatota. Tādā gadījumā piemērota apkures sistēma ir tērauda apkures katls. Jāņem gan vērā, ka augošus un veselus kokus malkai necērt, bet izvēlas tos, kas krituši pēc vētras, nolūzuši vai kurus bojājis kāds kaitēklis.
Jārēķinās, ka malka prasa daudz darba, to ne vien jāsagādā, bet vēlāk arī jāsaskalda, jāizžāvē un jāsakrauj šķūnī. Skaistās piramīdas, kuras tiek būvētas pagalmos, tur netiek darinātas estētisku apsvērumu dēļ, bet gan tāpēc, lai mitro malku izžāvētu, nodrošinot pietiekamu gaisa piekļuvi. Turklāt malkas žāvēšana ir laikietilpīgs process, ozola un oša malka jāžāvē vismaz 2 gadus vai pat vairāk, bet priedi, alksni, apsi vai egli – vismaz gadu.
Commodus tērauda apkures katli ir centrālapkures katli. Tā ir laba izvēle gan privātmājās, gan daudzdzīvokļu namos, birojos, ražotavās, noliktavās un pat veikalos. Salīdzinot tos ar čuguna katliem, tiem ir mazāks kurināmā patēriņš un augstāks lietderības koeficients. Tie kalpo līdz pat 15 gadiem, ja tiek nodrošināta pareiza uzstādīšana un apkope.
Tāpat kā tērauda, tā arī čuguna apkures katli ir centrālapkures katli un tie piemēroti kā privātmāju, tā daudzdzīvokļu namu, biroju un veikalu apkurei. Šī katla priekšrocība ir tā, ka tajā iespējams kurināt arī mitrāku malku, tomēr jāņem vērā, ka tādējādi var veidoties darvas nospiedumi uz katla sienām. Šie katli potenciāli kalpos divtik ilgi kā tērauda – līdz pat 30 gadiem, ja veikta pareiza uzstādīšana un apkope. Gluži kā vecās labās čuguna pannas, arī katli ir ļoti izturīgi un kalpo uzticami.
Tie var apsildīt telpas platībā no 70 – 500 m2. Iespējams papildus pievienot arī tvertni, kas nodrošinās vienmērīgu siltumu mājās arī laikā, kad katls netiek kurināts. Tomēr jārēķinās, ka lietderības koeficients čuguna katliem ir zemāks, kas nozīmē, ka būs vajadzīgs lielāks kurināmā patēriņš salīdzinājumā ar tērauda katliem. Tieši šī iemesla dēļ arī biežāk tiek izvēlēti tērauda katli.
Atšķirībā no iepriekš apskatītajiem čuguna un tērauda centrālapkures katliem, granulu apkure nodrošina daudz vairāk iespēju mierīgi atpūsties un vienkārši baudīt siltumu mājās. Granulu apkures katli tirgū kļūst arvien populārāki, jo to apkope un uzturēšana ir daudz vienkāršāka. Turklāt būtiski iespējams ietaupīt laiku tāpēc, ka ar granulām nav tik liela ņemšanās kā malkas gadījumā. Viss, kas vajadzīgs, ir pasūtīt granulas un reizi 3-5 dienās uzpildīt tvertni. Pārējo katls paveic saimnieka vietā, jo tiek nodrošināta automātiska aizdegšanās un kurināmā padeve.
Vēl lielāki slinkotāji novērtēs iespēju nodrošināt automātisku padevi no kopējās tvertnes, kas nozīmē, ka tās uzpildi būs jāveic tikai reizi gadā. Tāpat vērts izvēlēties graunulu apkures katlu ar termostatu, kas nozīmē, ka automātiski varēs kontrolēt vēlamo telpu temperatūru. Ja tā noslīdēs zem uzstādītās, katls automātiski aizdegsies, sasniedzot vajadzīgo siltuma atzīmi. Tāpat iespējams izvēlēties pašattīrošos katlus, tādējādi par katla apkopi ar drošu sirdi aizmirstot teju visa gada garumā.
Tiesa, granulu katli ir dārgāki kā malkas apkures katli, kā arī granulu cena tirgū ir augstāka. Tajā pat laikā ikviens novērtēs to neatsveramās priekšrocības un nodrošinātās ērtības. Tāpat apkure ar granulām ir dabai draudzīgāka, jo gaisā nenonāk gaisa kvalitāti ietekmējošās PM2,5 putekļu daļiņas, kuru samazināšana jau vairākus gadus bijis viens no būtiskiem mērķiem, kas iezīmēts valsts rīcības programmā.
Salabo savu mājas sirdi
Siltums mājvietu pārvērš patiesās mājās, un krāsns jau izsenis tikusi saukta par mājas sirdi. Siltā mājvietā ģimene jūtas laimīgi un izjūt aicinājumu pulcēties kopā. Lai nodrošinātu, ka siltā mājas sirds pukst, sazinies ar commodus.lv un viņi Tev pastāstīs vairāk par to, kurš apkures katls Tavai mājvietā būs vispiemērotākais!
Pāris uzbūvēja mājīgu namiņu, izmantojot celtniecības atlikumus un pārstrādātu koksni. FOTO
UZMANĪBU! Pati Jaunākā Informācija! Ivans Ir Fiksēts Videonovērošanas Kamerās!
Sinoptiķi un meteorlogi nopietni brīdina – Ceturtdien gaidāma ļoti spēcīga vētra
Uzliec Uz Zobiem Nelielu Sīpola Šķēlīti. Paturi To Pāris Minūtes Un Noņem – Rezultāts Tevi Pārsteigs!
Nekādi joki! Iespējams jau pirmais sniegs – Auksta un nepatīkama laika prognoze nākamajai nedēļai!
Veips- destruktīva mode jauniešu vidū! Arī Jūsu bērni var būt viņu vidū!
Labi Atpazīstamais Dabas vērotājs pārsteidzis visu Latviju …
oktobris 5, 2022 0
Valdība Beidzot ir vienojusies! Atbalsti būs, pie …
oktobris 4, 2022 0
Valsts Augstākās Amatpersonas jau Steidzami nākušas klajā …
oktobris 3, 2022 0
LIDL Beidzot atklāj algas lielumus, kādas tiek …
septembris 30, 2022 0
Iedzīvotājiem Beidzot tiks izmaksāts Jauns naudas atbalsts! …
septembris 28, 2022 0
Lai turpinātu lasīt šo rakstu, zemāk uzspied uz redzamā attēla